	
	RAPORTUL VIZITEI DE MONITORIZARE & EVALUARE



Subrecipient: ARAS (lider de consorțiu: ARAS-ALIAT-PARADA)
Dată: 12-13 ianuarie 2016
Locație 1: București, birou ARAS (12 ianuarie 2016)
Locație 2: echipa mobila ARAS (tura de noapte – 12 ianuarie, tura de zi – 13 ianuarie)

Participanți:
RAA: Fidelie Kalambayi, Andrei Dobre, Silvia Asandi
ARAS: Monica Dan, Dan Popescu, Adrian Cărăboi, Mihai Tănăsescu, Ada

Obiective: Monitorizarea progresului activităților implementate de SSR
Metode: interviuri cu membrii echipei de implementare; observarea activității de teren a echipei mobile.

CONCLUZII
Ref. identificare activă a suspecților TB
· Echipa de teren încă se rodează în implementarea metodologiei de identificare activă a suspecților TB. În plus, puțini clienți sunt interesați ca un lucrător social să discute cu ei pentru a identifica posibile simptome de TB. Interesul clienților este mai ridicat pentru testare rapidă HIV/HVB/HVC și uneori abuzează de ea (ex.: se prezintă la cca 3 luni pentru o re-testare). 
· Puncte critice pentru grupurile vulnerabile: confirmarea testelor; statutul de asigurat; intrarea şi menţinerea în tratament a consumatorilor de droguri injectabile; nu se internează pacienţi fără card de sănătate. Ar fi necesar includerea în ghidul TB/HIV şi a unui mecanism de tratament pentru adicţie pe perioada spitalizării TB.

Ref. referirea suspecților TB către acompaniere, diagnostic TB, tratament și alte servicii
· Clienții manifestă interes redus față de diagnosticarea TB, de aceea majoritatea suspecților TB identificați de echipa mobila ignoră referirea către dispensarul TB.
· SR nu are o procedură de urmărire a suspecților TB referiți la dispensar pentru diagnostic (câți s-au prezentat la dispensar? Ce rezultat au obținut la testare?).
· În practică, clienții referiți către servicii de diagnostic și tratament TB sau HIV nu au acces la acestea dacă nu au acte de identitate sau nu sunt asigurați. Prin programele naționale HIV/SIDA și TB pacienților neasigurați li se acoperă tratamentul specific, dar nu și costurile de spitalizare (acestea urmând a fi decontate de spitale prin Casa de Asigurări de Sănătate).
· SR consideră că echipa de acompaniere a SSR Parada s-ar putea să fie subdimensionata, în condițiile în care numărul de clienți care ar trebui acompaniați este mare (câteva zeci). Acompanierea fiecărui client la dispensarul TB presupune o cheltuială mare de timp din partea unui lucrător social: clientul trebuie luat în evidență de la ARAS sau ALIAT, trebuie găsit, convins să meargă la dispensar, însoțit la dispensar și așteptat cât timp se efectuează testarea, eventual acompaniat la spital pentru tratament, în cazul în care testul TB iese pozitiv.
 

Ref. proceduri de monitorizare-evaluare ale SR
· SR nu are un plan de monitorizare-evaluare al activităților SSR (ALIAT, PARADA), pe baza căruia ARAS (coordonatorul consorțiului) să monitorizeze progresul proiectului. 
Ref. comunicarea între membrii consorțiului 
· Comunicarea cu membrii consorțiului nu este întotdeauna promptă și eficientă (ex.: SSR întârzie să răspundă solicitărilor ARAS).
Ref. gradul de realizare al indicatorilor
· Există întârzieri în ceea ce privește atingerea unor indicatori (mai ales a celor care țin de identificarea suspecților TB, de diagnosticul și tratamentul acestora).
Ref. gradul de motivare al echipelor de teren
· [bookmark: _GoBack]Lucrătorii din echipele de teren sunt demotivați. Consideră că eforturile lor de prevenire a infecțiilor cu HIV, hepatite virale și tuberculoză sunt sabotate atunci când clienții trimiși de echipele de teren către serviciile publice de diagnostic și tratament, sunt refuzați din motive administrative (ex.: lipsa actelor, lipsa asigurărilor de sănătate etc.) 



Raport întocmit de:
Fidelie Kalambayi, RAA 			                                      Andrei Dobre, RAA
